**Emma og Sofia:**

EMMA: Jeg tror altså ikke, jeg kan finde ud af det.

SOFIA: Selvfølgelig kan du finde ud af det, Ems, du skal bare være dig selv.

EMMA: Jeg ved altså ikke…

SOFIA: Tør du ikke?

EMMA: Selvfølgelig tør jeg.

SOFIA: Så kom.

EMMA: *Stiller sig foran kameraet.* Hvad så?

SOFIA: Vær hot.

EMMA: Hot?

SOFIA: Vær hot, bitch!

EMMA… det er åndssvagt.

SOFIA: Du er vildt hot, Ems!

EMMA: Nej jeg er ikke.

SOFIA: Prøv at lave: Jeg-kigger-lige-over-skulderen-pose.

EMMA: Sådan her?

SOFIA: Hvor er du god! Prøv: Jeg-strækker-mig-lige-pose.

EMMA: Hvordan ser det ud?

SOFIA: Det er lækkert, men tungen skal ind bag tænderne, og læg hovedet lidt mere på skrå.

EMMA: Hvordan ser jeg ud?

SOFIA: Synger: ”Er du model, er du model, vil du med på hotel?!”

EMMA: Hvor er du dum.

SOFIA: Kom nu, Ems! Synger: ”Er du model, er du model, vil du med på hotel?!”

EMMA og SOFIA: Synger: ”Du har smukke øjne baby, jeg vil se dig nøgen baby, er du model, er du model?!”

SOFIA: *Holder sig ude af billedet og synger*: ”Jeg vil se dig nøgen baby!” kom så, Ems! Vis mig noget hud! KOM NU! Synger: ”Jeg vil se dig nøgen baby!”

*EMMA viser ben.*

SOFIA: Synger: ”Jeg vil se dig nøgen baby!” Kom nu!

*EMMA: Trækker op/ned i blusen og viser sin BH.*

SOFIA:WUHUUU! Du er for lækker, Ems! Gør det igen!

EMMA: Nej, det er din tur!

SOFIA: Lad os lige se videoen først.

EMMA: Din kylling!

SOFIA: Jeg skal nok gøre det, bitch, jeg vil ligesom bare se videoen først.

*De ser optagelsen.*

EMMA: Ser jeg sådan ud?

SOFIA: Du skal ikke være så usikker på dig selv, Ems. Du er smuk.

EMMA: Synes du?

SOFIA: Hundredeprocent.

EMMA: Tror du også Malte synes jeg er smuk?

SOFIA: Hvorfor Malte?

EMMA: Måske bare fordi Malte har verdens smukkeste øjne og den sødeste røv.

SOFIA: Siden hvornår er du begyndt at kunne lide Malte?

EMMA: Det ved jeg da ikke. Er der noget galt i det?

SOFIA: Nej nej, jeg er bare overrasket.

EMMA: Nu er det altså din tur. Synger. ”Jeg vil se dig nøgen baby!”

SOFIA: Jeg har ikke lyst.

EMMA: What?! Hvor er du tarvelig! Kom nu!

SOFIA: Hold op med at presse mig, når jeg siger jeg ikke har lyst!

EMMA: Ja ja, slap dog af, men du sletter den der.

SOFIA: Jeg har lige sendt den til Malte.

EMMA: Ha ha, hvor er du sjov.

SOFIA: Det har jeg. Som snap.

EMMA: Det er ikke sjovt.

SOFIA: Jeg mener det. Du vil jo gerne score ham.

EMMA: Det har du bare ikke gjort.

SOFIA: Relax Ems. Det er bare en video på snap.

EMMA: Du er simpelthen for langt ude.

SOFIA: Hvad?

EMMA: Fuck dig, Sofia. Fuck dig.

SOFIA: Hvorfor bliver du sur? (Emma går) Undskyld, Emma!